***A 259. sorszámú Bútoripari gyártás-előkészítő, szervező megnevezésű szakképesítés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 52 543 01

1.2. Szakképesítés megnevezése: Bútoripari gyártás-előkészítő, szervező

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 700 - 800

2. EGYÉB ADATOK

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: **-**

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya:60 %

2.7. Gyakorlati képzési idő aránya:40 %

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama:-

3. PÁLYATÜKÖR

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 3114 | Fa- és könnyűipari technikus | Bútoripari technikus |
| 3.1.3. |  |

3.2.A szakképesítés munkaterületének rövid leírása

A bútoripari gyártás-előkészítő, szervező ismeri a biztonságos munkavégzéshez kapcsolódó általános- és a faipari ágazatra vonatkozó előírásokat, szabályokat, és azok összefüggéseit. Képes a biztonságos munkavégzéshez szükséges előírások megértésére, és a gyakorlatban való felhasználására. Döntési helyzetekben figyelembe veszi a biztonságos munkavégzésre vonatkozó előírásokat, szabályokat, és azok összefüggéseit. Felelősséget vállal a munkavégzéshez szükséges előírások, szabályok betartásáért, és a rábízott munkaterületen dolgozóknál annak betartatásáért.

A bútoripari termékek gyártásához szükséges alap-és segédanyagokat, tulajdonságaik, felhasználási területük alapján kiválasztja. A korpuszbútorok, tároló bútorok, asztalok, ülőbútorok, fekvőbútorok gyártáshoz választott alap- és segédanyagokat a technológiai folyamatba illeszti. Alternatív megoldásokat keres az optimális gyártásra. Felelősséget vállal a termék minőségért.

A bútoripari gyártás-előkészítő, szervező rendelkezik a bútoripari termékek műszaki dokumentáció készítéshez szükséges gyártás- előkészítési-, szervezési ismeretekkel. Ismeri a korpuszbútorok, tároló bútorok, asztalok, ülőbútorok, fekvőbútorok gyártástechnológiáját. Ismeri a műszaki dokumentáció tartalmát, az egyes részeinek összefüggését, a gyártási feltételekkel való kapcsolatát. A gépek, eszközök, technológiai eljárások közül kiválasztja, és a technológiai folyamatba illeszti az adott bútoripari termék gyártásához legoptimálisabban használható gépeket, eszközöket, technológiai eljárásokat. Nyitott az új technológia megoldások keresésére és alkalmazására. Felelősséget vállal a gyártás-előkészítői tevékenységéért, annak gyakorlatban történő megvalósításáért. Gyártásszervezői tevékenységében a problémák megoldásában önállóan jár el, a rábízott munkaterületen dolgozó csoport munkáját irányítja.

A bútoripari gyártás-előkészítő, szervező felhasználói szinten ismeri a bútoripari célszoftverek gyártás-előkészítést támogató alkalmazásait. Képes a bútoripari célszoftverek segítségével, az egyszerű korpuszbútorok, tároló bútorok, asztalok, ülőbútorok, fekvőbútorok műszaki rajzát elkészíteni, látvány tervet-, műszaki dokumentációt készíteni, anyag rendelést kiírni, szabásjegyzéket-, művelettervet készíteni, a technológiai utasítást tervezni, és árkalkulációt készíteni. Döntési helyzetekben figyelembe veszi az optimális tervezés, a hatékony termelés lehetőségeit, és azok összefüggéseit. Elkötelezett a gyártás-előkészítő, szervező tevékenységében a minőségi munkavégzés iránt. Felelősséget vállal a gyártás- előkészítő-szervező tevékenységéért, a munkavégzéshez szükséges előírások, szabályok betartásáért, és a rábízott munkaterületen dolgozóknál annak betartatásáért.

Ismeri a faipari CNC-gépek felépítését, működését, annak beállítását az adott bútoripari alkatrész elkészítéséhez. Felismeri a CNC-gépek beállításánál megjelenő problémahelyzeteket, adekvát megoldási javaslatokat fogalmaz meg. Igényli a folyamatos önképzést, munkájában alkalmazza a legújabb megoldásokat, módszereket. Elkötelezett a minőségi munkavégzés iránt. Tevékenységét, és a rábízott munkaterületen dolgozó csoport munkáját rendszeresen ellenőrzi.

Alapszinten ismeri a bútoripari idegen nyelvi szakkifejezéseket. Új idegen nyelvi szakkifejezéseket önállóan szerez meg, munka tevékenységébe hasznosítja. Igényli a bútoripari szakkifejezések gyarapítását, a folyamatos önképzés útján megszerzett idegen nyelvi szókincset munkája során alkalmazza. Felelősséget vállal az idegen nyelvi szakkifejezések szakszerű használatáért.

Ismeri a vállalkozások létrehozásának és működtetésének rendjét, azok egymásra épülését. Képes a vállalkozások létrehozásának és működtetésével kapcsolatos új információk önálló megszerzésére, feldolgozására és használatára. Döntési helyzetekben figyelembe veszi a vállalkozások működésének alapvető szabályait, jogi következményeit. Felelősséget vállal a saját tevékenységéért, és a rábízott munkaterületen dolgozó csoport munkájáért.

A szakképesítéssel rendelkező képes:

– betartani a munkavédelmi előírásokat

– gépeket, szerszámokat kiválasztani

– faanyagot, lapterméket, bútoripari segédanyagot kiválasztani

– korpuszbútorok, tároló bútorok gyártás- előkészítését, szervezését végezni

– asztalok gyártás- előkészítését, szervezését végezni

– ülőbútorok gyártás- előkészítését, szervezését végezni

– fekvőbútorok gyártás- előkészítését, szervezését végezni

– látványtervet készíteni

– bútoripari gyártási folyamatot előkészíteni, szervezni

– műszaki dokumentációt készíteni

– számítástechnikai eszközöket, bútoripari célszoftvereket használni

– faipari CNC-gépet működtetni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | - | - | - |

4. SZAKMAI KÖVETELMÉNYEK

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11371-12 | Biztonságos munkavégzés |
| 4.4. | 11816-16 | Bútoripari anyagok |
| 4.5. | 11810-16 | Bútorgyártás-előkészítés, szervezés |
| 4.6 | 11498-12 | Foglalkoztatás I (érettségire épülő képzések esetén) |
| 4.7. | 11499-12 | Foglalkoztatás II |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11371-12 | Biztonságos munkavégzés | írásbeli |
| 5.2.4. | 11816-16 | Bútoripari anyagok | írásbeli |
| 5.2.5. | 11810-16 | Bútorgyártás-előkészítés, szervezés | gyakorlati |
| 5.2.6. | 11498-12 | Foglalkoztatás I (érettségire épülő képzések esetén) | írásbeli |
| 5.2.7. | 11499-12 | Foglalkoztatás II | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Gyártás- előkészítés számítógépes programmal

A vizsgafeladat ismertetése: Egyszerű bútoripari termékről műszaki dokumentáció, vagy egy részének elkészítése számítógépes programmal

A vizsgafeladat időtartama: 120 perc

A vizsgafeladat értékelési súlyaránya: 27 %

B) A vizsgafeladat megnevezése: Faipari CNC gép beállítása

A vizsgafeladat ismertetése: Faipari CNC gép beállítása adott művelethez

A vizsgafeladat időtartama: 30 perc (felkészülési idő nincs)

A vizsgafeladat értékelési súlyaránya: 13 %

5.3.2. Központi írásbeli vizsgatevékenység

A vizsgafeladat megnevezése: Bútoripari anyagok és bútor szerkezetek ismerete

A vizsgafeladat ismertetése: Az írásbeli központilag összeállított vizsga kérdései bútoripari anyagok témakörökből kiválasztott feladatokat, és fakötések-, alapszerkezetek-, bútorok csomóponti rajzának értelmezését tartalmazza.

A vizsgafeladat időtartama: 120 perc

A vizsgafeladat értékelési súlyaránya: 35 %

5.3.3. Szóbeli vizsgatevékenység

A vizsgafeladat megnevezése: Bútoripari gyártás-előkészítő, szervező szakmai ismeretek

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreit tartalmazzák.

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 25%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A vizsgán használható segédeszközök: Faipari képletgyűjtemény, Faipari Kézikönyv I.- III.

A szakképesítéssel kapcsolatos előírások a http://nive.hu/ című weblapon érhetők el a Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: -

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Asztalosipari kéziszerszámok |
| 6.3. | Asztalosipari kézi kisgépek |
| 6.4. | Asztalosipari telepített megmunkálógépek |
| 6.5. | Mérőeszközök |
| 6.6. | Faipari ragasztástechnológia gépei, berendezései |
| 6.7. | Felületkezeléstechnológia eszközei |
| 6.8. | Faipari szerszámélezés gépei, berendezései |
| 6.9. | Faipari CNC megmunkáló gép |
| 6.10. | Számítógépek |
| 6.11. | Faipari szoftverek: bútortervező, látványtervező, gyártás-előkészítő  és gyártásvezérlő szoftver |
| 6.12. | A3-as nyomtató és szkenner |
| 6.13. | Digitális tábla |

7. EGYEBEK